text: [{"text_idx": "#000001", "text": "Myndugleikar i\u0301 Kanada ho\u0301tta Jordan Peterson vi\u00f0 at taka sa\u0301larfr\u00f8\u00f0iligu l\u00f8ggildingina fra\u0301 honum"}, {"text_idx": "#000002", "text": "Ta\u00f0 eru \u201cska\u00f0iligu\u201d uppsl\u00f8gini hja\u0301 heimsgitna professaranum og sa\u0301larfr\u00f8\u00f0inginum a\u0301 Twitter, sum hava fingi\u00f0 the College of Psychologists of Ontario at ressast."}, {"text_idx": "#000004", "text": "Solei\u00f0is to\u0301k Jordan Peterson a\u0301varandi samanum a\u0301 Twitter, nu\u0301 kravbo\u00f0 eru komin fra\u0301 stovninum, sum hevur eftirlit vi\u00f0, at sa\u0301larfr\u00f8\u00f0ilig vi\u00f0ger\u00f0 ver\u00f0ur u\u0301tint a\u0301 fullgo\u0301\u00f0an ha\u0301tt i\u0301 heimsta\u00f0i hansara statinum Ontario i\u0301 Kanada."}, {"text_idx": "#000005", "text": "Bo\u00f0ini koma eftir at eftirlitsstovnurin College of Psychologists of Ontario (CPO), samb\u00e6rt Jordan Peterson sja\u0301lvum hava fingi\u00f0 eini to\u0301lv klagur um hann. Klagurnar koma fra\u0301 fo\u0301lki u\u0301r \u00f8llum heiminum, og eingin teirra er fyrrverandi klientur hja\u0301 sa\u0301larfr\u00f8\u00f0inginum. T\u00e6r flestu snu\u0301gva seg um vi\u00f0merkingar, Peterson hevur gj\u00f8rt a\u0301 Twitter, og ein sny\u0301r seg um hvussu hann or\u00f0a\u00f0i seg, einafer\u00f0 hann var gestur a\u0301 podvarpinum hja\u0301 Joe Rogan. Yvirskipa\u00f0i trupulleikin er samb\u00e6rt sa\u0301larfr\u00f8\u00f0iliga eftirlitsstovninum \u201cmanglandi professionalisma\u201d."}, {"text_idx": "#000007", "text": "CPO fo\u0301r undir at kanna klagurnar i\u0301 mars og i\u0301 novembur fekk Jordan Peterson bo\u00f0 um u\u0301rskur\u00f0in."}, {"text_idx": "#000016", "text": "Til hetta hevur Jordan Peterson sett spurningin: \u201cHv\u00f8r var ta\u00f0 na\u0301greiniliga, sum fekk ska\u00f0a, hvussu, n\u00e6r, i\u0301 hv\u00f8nn mun, og hvussu var\u00f0 mett um ska\u00f0an?\u201d"}, {"text_idx": "#000017", "text": "Sum mi\u00f0ilin 'the Free Press' vi\u0301sur a\u0301, so hevur bara ein av vi\u00f0merkingunum naka\u00f0 vi\u00f0 sa\u0301larfr\u00f8\u00f0iliga starvi\u00f0 hja\u0301 Jordan Peterson at gera. Allar hinar eru politiskar. Ho\u0301ast hetta, so krevur eftirlitsstovnurin, at Peterson skal endursku\u0301last i\u0301 samskifti a\u0301 sosialum mi\u00f0lum, og at hann alment skal vi\u00f0ganga, at hann \u201cm\u00f8guliga ikki hevur veri\u00f0 no\u0301g professionellur i\u0301 samband vi\u00f0 almennar u\u0301tsagnir og i\u0301 eini podvarpssamr\u00f8\u00f0u hin 25. januar, 2022.\u201d Hetta sigur CPO fer at \u201cb\u00f8ta um vandan, almenningurin er settur i\u0301\u201d."}, {"text_idx": "#000018", "text": "Gongur Jordan Peterson ikki hesum a\u0301 m\u00f8ti, endar ta\u00f0 m\u00f8guliga vi\u00f0 eini skuldseting fyri professionelt emb\u00e6tismibru\u0301k og i\u0301 ringasta f\u00f8ri einum t\u00e6nastumannado\u0301mi. V.\u00f8.o., at Jordan Peterson kann missa si\u0301na l\u00f8ggilding sum sa\u0301larfr\u00f8\u00f0ingur."}, {"text_idx": "#000019", "text": "Jordan Peterson hevur formliga nokta\u00f0 at gera eftir bo\u00f0unum fra\u0301 CPO."}, {"text_idx": "#000021", "text": "Jordan Peterson gj\u00f8rdist upprunaliga kendur, ta\u0301 i\u00f0 hann alment mo\u0301tm\u00e6ldi sokalla\u00f0a lo\u0301garuppskot C-16, sum samb\u00e6rt honum gav statinum myndugleika at noy\u00f0a fo\u0301lk at siga a\u0301vi\u0301st, sum gekk i\u0301mo\u0301ti teirra samvitsku. Um kanningarvirksemi\u00f0 hja\u0301 CPO sigur Jordan Peterson vi\u00f0 Wall Street Journal, at hann als ikki heldur ma\u0301li\u00f0 snu\u0301gva seg um at b\u00f8ta um nakran vanda, men tv\u00f8rturi\u0301mo\u0301ti, um at for\u00f0a fyri fri\u0301ari talu."}, {"text_idx": "#000023", "text": "A\u0301 Twitter seg\u00f0i Jordan Peterson stutt og greitt: \u201cEg eri sinna\u00f0ur at lata ta\u00f0 henda, sum hendir.\u201d"}]